**Ebösszeírás 2018**

**Tájékoztatjuk a Tisztelt lakosságot, hogy Kétsoprony községben ebösszeírást tartunk.**

Az állatok védelméről és kíméletéről szóló 1998. évi XXVIII. törvény (a továbbiakban: Állatvédelmi tv.) 42/B. §-a szerint a tartás helye szerint illetékes települési önkormányzat ebrendészeti feladatainak elvégzése érdekében, illetve a veszettség elleni oltás járványvédelmi vonatkozásaira való tekintettel három évente legalább egy alkalommal ebösszeírást végez, amely alapján az adatokról helyi elektronikus nyilvántartást vezet.

Az Állatvédelmi tv. alapján az eb tulajdonosa és tartója az ebösszeíráskor köteles a jogszabály szerinti adatokat rendelkezésére bocsátani. Aki ennek nem tesz eleget állatvédelmi bírságot köteles fizetni. Az állatvédelmi bírságról szóló 244/1998. (XII. 31.) Korm. rendelet 2. §-a és 3. melléklete szerint a kiszabható állatvédelmi bírság összege 30.000,- Ft.

A hivatkozott jogszabályi rendelkezés alapján az ebösszeírást az önkormányzat 2018. február 28. napjáig végzi el.

Az adatlap elérhető a [**www.ketsoprony.hu**](http://www.ketsoprony.hu) oldalon, valamint a Kétsopronyi Közös Önkormányzati Hivatalban (5674 Kétsoprony, Dózsa u 11.)

**Az ebösszeírást az Önkormányzat nevében a belterületen Péterné Novák Krisztina és Misecska Adrienn, a külterületen Vozár Mihály mezőőr végzi.**

**Az ebösszeírás sikeres végrehajtásában a lakosság szíves együttműködését kérjük és köszönjük.**

Kétsoprony község Önkormányzata